โทกูงาวะ มาซาโกะ

โทกูงาวะ มาซาโกะ (; 23 พฤศจิกายน ค.ศ. 1607 – 2 สิงหาคม ค.ศ. 1678) บ้างออกพระนามว่า คาซุโกะPonsonby-Fane, Richard. (1959). The Imperial Family of Japan, p. 113. เป็น จักรพรรดินีญี่ปุ่น เป็นพระอัครมเหสีในจักรพรรดิโกะ-มิซุโน และเป็นธิดาของโทกูงาวะ ฮิเดตาดะ โชกุนคนที่สองของยุคเอโดะ

 พระราชประวัติ 
โทกูงาวะ มาซาโกะ เป็นธิดาของโทกูงาวะ ฮิเดตาดะ กับโอเอโยะ ภริยาที่สอง เสด็จพระราชสมภพเมื่อวันที่ 23 พฤศจิกายน ค.ศ. 1607 ณ ปราสาทเอโดะ มีพระนามเดิมว่า ท่านหญิงมัตสึ () ครั้นเมื่อเจริญพระชันษาใน ค.ศ. 1620 พระองค์ถูกส่งเข้าเฝ้าถวายตัวแก่องค์พระจักรพรรดิในพระราชวังในตำแหน่งเนียวโง () พระราชพิธีอภิเษกสมรสถูกจัดขึ้นอย่างยิ่งใหญ่ ทั้ง ๆ ที่ในเวลานั้นจักรพรรดิโกะ-มิซูโนมีนักนางสนมคอยถวายงานจำนวนมากแล้วก็ตามPonsonby-Fane, pp. 113–114; Titsingh, Isaac. (1834). Annales des empereurs du japon, p. 410. ต่อมาใน ค.ศ. 1624 มาซาโกะได้รับการสถาปนาเป็นเจ้าฝ่ายในตำแหน่งชูงู () ซึ่งเป็นตำแหน่งพระมเหสีลำดับสอง ถือเป็นฝ่ายในพระองค์แรกที่ดำรงพระยศนี้ตั้งแต่รัชสมัยจักรพรรดิโกะ-ฮานาโซโนะเป็นต้นมาPonsonby-Fane, p. 114.

หลังจักรพรรดิโกะ-มิซูโนสละราชสมบัติใน ค.ศ. 1629 จักรพรรดินีมาซาโกะได้รับพระปรมาภิไธยใหม่ว่า โทฟูกุมงอิง ()Ponsonby-Fane, p. 115. หลังจากนั้นจึงมีการสถาปนาเจ้าหญิงโอกิโกะ พระราชธิดาพระองค์แรก เสวยราชสมบัติสืบพระราชชนก มีพระปรมาภิไธยว่าจักรพรรดินีเมโชPonsonby-Fane, p. 115. หลังจักรพรรดินีเมโชสละราชสมบัติ จักรพรรดิโกะ-โคเมียว และจักรพรรดิโกะ-ไซ ซึ่งเป็นพระราชอนุชาต่างชนนีของจักรพรรดินีเมโช ขึ้นเสวยราชสมบัติตามลำดับ และจักรพรรดิสองพระองค์หลังนี้ก็ได้รับการอุปถัมภ์อำรุงจากจักรพรรดินีมาซาโกะตั้งแต่ทรงพระเยาว์ดุจพระราชโอรสของพระองค์เองPonsonby-Fane, pp. 115–116.

 อ้างอิง 
 เชิงอรรถ

 บรรณานุกรม
 Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. OCLC 194887
 Titsingh, Isaac. (1834). Nihon Ōdai Ichiran; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  OCLC 5850691

หมวดหมู่:จักรพรรดินีญี่ปุ่น
หมวดหมู่:บุคคลในยุคเอโดะ
หมวดหมู่:ตระกูลโทกูงาวะ